Destiny's Child

1990–1997: pradžia

1990 m. Beyoncé Knowles susipažino su LaTavia Roberson, kai jos abi buvo naujos grupės atrankoje. Įsikūrusios Hiustone, Teksase, vėliau prie jų naujos grupės prisidėjo ir Kelly Rowland, kuri net persikėlė gyventi pas Knowles į namus dėl šeimos problemų. Iš pradžių grupės, pavadintos „Girl's Tyme“, merginų narių skaičių sumažėjo iki šešių. Su Knowles ir Rowland, „Girl’s Tyme“ pritraukė visuotinį susidomėjimą, West coast R&B prodiuseris Arne Frager nuskrido į Hiustoną, kad pamatytų bei susitiktų su grupe. Galiausiai atsivežė grupę į savo studiją Kalifornijoje, tada daugiausiai dainavo Beyonce, nes prodiuseris manė, jog ji geriausia visoje grupėje. Norėdamas išgarsinti grupę ir gauti stambios įrašų kompanijos kontraktą, jis užrašė grupę į didžiausią ir populiariausią to meto TV talentų konkurso laidą „Star Search“. Jos sudalyvavo, tačiau deja pralaimėjo, nes dainos neatliko gerai, o kaip vėliau pati grupė prisipažino, jos daugiau repavo, negu dainavo.
Kad vadovautų grupei, Beyoncé tėvas Mathew Knowles 1995 metais paliko savo darbą. Toks Methew ėjimas suskaldė Knowles šeimą, ir dėl įtampos Beyonce tėvai išsiskyrė. Tačiau grupė visuomet repetuodavo Beyonce mamos Tinos Knowles salone bei savo namų kiemuose. Tina taip pat visuomet (netgi iki dabar) siuvo merginoms sceninius apdarus. Galiausiai grupė gavo galimybę pasirašyti kontraktą su įrašų kompanija „Elektra Records“, tačiau po kelių mėnesių kompanija nutraukė sutartį.

1997–2005: „Destiny’s Child“ era

1998 m. debiutavo pirmasis studijinis merginų albumas tuo pačiu pavadinimu „Destiny’s Child“. Kertiniu singlu, žaibiškai išgarsinusiu grupę, tapo dainos „No No No“ remiksas su reperiu Wyclef Jean.
1999 m. buvo išleistas antrasis grupės „Destiny’s Child“ darbas – „Writtings on the Wall“ – geriausias grupės darbas ir laikomas vienu geriausių albumų ritmenbliuzo istorijoje, parduotas 10 milijonų tiražu, nors ir kukliai debiutavęs Billboard albumų topo 6 vietoje. Visi singlai – „Say my Name“, „Bills Bills Bills“, „Bug A Boo“, „Jumpin Jumpin“ nesitraukė iš geriausiųjų tarpo.
2000 m. pradžioje „TRL“ laidos metu Beyonce pranešė, jog grupę paliko LeToya Luckett ir LaTavia Roberson, pristatydama „Say My name“ vaizdo klipą ir naujas grupės nares: Michelle Williams ir Farrah Franklin. Liepą Franklin paliko grupę ir „Destiny’s Child“ tapo trio.
2000 m. grupė išleido trečiąjį albumą – „Survivor“. Vėliau „Destiny’s Child“ sukūrė filmo „Charles Angels“ garso takelį „Independent Women Part I“, praleidęs 12 savaičių lyderio pozicijose, kuris tapo tikru pop fenomenu. Kiti albumo singlai „Survivor“, „Bootylicious“, „Emotions“ taip pat karaliavo topų viršūnėse. Netrukus grupė išleido auksiniu tapusį kalėdinių dainų albumą „8 Days of Christmas“ ir remiksų albumą „This is the Remix“.
2001 m. po debiuto MTV „Hip-Hoperoje“ Carmen Beyonce su grupe laimėjo pirmąjį „Grammy“ apdovanojimą už dainą „Say My Name“. Iš viso grupė laimėjo 3 statulėles.
2003 m. „Destiny‘s Child“ narės nusprendė išsiskirti ir užsiimti soline veikla.
2004 m. lapkričio mėnesį „Destiny’s Child“ vėl atgimė ir išleido ketvirtąjį ir paskutinįjį grupės albumą „Destiny Fulfilled“, kuriame yra dainos „Lose My Breath“, „Soldier“, „Girl“, „Cater 2 U“. Po albumo ir geriausių hitų kolekcijos #1’s išleidimo 2005 m. pabaigoje grupė paskelbė apie galutinį išsiskyrimą. 2006 m. kovo mėnesį merginos gavo savo žvaigždę Holivudo šlovės alėjoje.